

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**Povjerenstvo za provedbu javnog natječaja za imenovanje**

**pročelnika Upravnog odjela za financije i proračun**

**Bjelovarsko-bilogorske županije**

KLASA: 112-02/25-01/09

URBROJ: 2103-15-25-3

Bjelovar, 13.08.2025.

**Obavijest uz javni natječaj za imenovanje pročelnika Upravnog odjela za financije i proračun Bjelovarsko-bilogorske županije koji je objavljen u “Narodnim novinama” broj 111/25 dana 13.08.2025. godine, stranicama Hrvatskog zavoda za zapošljavanje Područni ured Bjelovar i mrežnoj stranici Bjelovarsko-bilogorske županije dana 13.08.2025. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08, 61/11, 4/18, 112/19 i 17/25), Povjerenstvo za provedbu javnog natječaja za imenovanje pročelnika Upravnog odjela za financije i proračun Bjelovarsko-bilogorske županije, ***obavještava*** kandidate koji su podnijeli prijave na javni natječaj, da pisano testiranje obuhvaća provjeru znanja i sposobnosti, te provjeru poznavanja rada na računalu.

Pisano testiranje obuhvaća:

**• Pročelnik Upravnog odjela za financije i proračun**

Pravni izvori za pripremanje kandidata za provjeru su slijedeći:

* Ustav RH (Narodne novine, broj: 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14),
* Zakon o lokalnoj i područnoj (regionalnoj) samoupravi (Narodne novine, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20),
* Zakon o proračunu (Narodne novine, broj: 144/21)
* Pravilnik o proračunskom računovodstvu i Računskom planu (Narodne novine, broj 158/23)
* Pravilnik o planiranju u sustavu proračuna (Narodne novine, broj 1/24).

Provjera poznavanja rada na računalu obuhvaća:

* upravljanje datotekama,
* rad u Microsoft Word-u, Microsoft Excel-u i Outlook-u,
* korištenje internetom i emailom.

Testiranje će se provesti na operativnom sustavu Windows 10 i Microsoft Office-u 2013.

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

Upute kandidatima o testiranju objavit će se na oglasnoj ploči i mrežnoj stranici Bjelovarsko-bilogorske županije najmanje pet dana prije održavanja provjere.

Opis poslova pročelnika Upravnog odjela za financije i proračun Bjelovarsko-bilogorske županije:

* organizira i koordinira rad Upravnog odjela,
* rješava složene upravne i druge predmete,
* rukovodi Upravnim odjelom u skladu sa zakonom i propisima,
* obavlja poslove praćenja i proučavanja problematike javnih financija, a osobito financiranja javnih potreba te pripreme analitičkih izvješća i drugih stručnih materijala o pitanjima vezanim uz financije,
* obavlja poslove priprema nacrta Proračuna Županije i pratećih financijskih dokumenata,
* vodi evidencije prihoda i rashoda te izrade povremenih izvješća i godišnjeg obračuna proračuna Županije,
* obavlja poslove provođenja naplate prihoda Bjelovarsko-bilogorske županije,
* priprema prijedlog plana prijma u službu, rješava o pravima i obvezama radnopravne prirode službenika i namještenika Upravnog odjela u prvom stupnju, u skladu sa zakonom,
* odgovoran je za uspostavu i razvoj, kao i za provođenje financijskog upravljanja i kontrola,
* obavlja druge poslove kada je to utvrđeno posebnim zakonom, drugim propisom, aktom Županijske skupštine i župana.

Podaci o plaći:

Odlukom o koeficijentima za obračun plaća službenika i namještenika Bjelovarsko-bilogorske županije, za navedene poslove na koje se službenik/ca prima, utvrđen je koeficijent u visini 4,20 za obračun plaće. Koeficijent se množi sa osnovicom za obračun plaće. Dobiveni iznos predstavlja plaću u bruto iznosu.

**Povjerenstvo za provedbu**

**javnog natječaja za imenovanje pročelnika**

**Upravnog odjela za financije i proračun**

**Bjelovarsko-bilogorske županije**